Source: http://www.lb.hu/hu/node/10817
Timestamp: 2018-07-19 09:45:49
Document Index: 15975593

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

Állomány és gyűjtőkör | K Ú R I A
A Kúria Tőry Gusztáv Jogi Szakkönyvtára ›
Állomány és gyűjtőkör
A Kúria Tőry Gusztáv Jogi Szakkönyvtára állománya megközelítőleg 53.000 könyvtári egység (38 ezer könyvjellegű dokumentum és 15 ezer időszaki kiadvány), állományát - a Kúria által biztosított költségvetés keretein belül - folyamatosan gyarapítja.
Az éves gyarapodás átlagosan 400–450 dokumentumegységnyi. A gyarapítás mellett a folyamatos és tervszerű apasztásra, a gyűjtemény korszerűsítésére és az állományvédelemre is nagy hangsúlyt fektetünk.
Az állomány jelentős részét a jogi szakkönyvek és a jogi szakfolyóiratok alkotják. A hagyományos dokumentumok mellett elektronikus dokumentumok – CD-ék, DVD-ék, elektronikus időszaki kiadványok és online adatbázisok is megtalálhatók gyűjteményünkben.
A Könyvtár az állományát elsősorban vétel, továbbá csere és az esetleges felajánlások (ajándék) útján gyarapítja.
Az 53 ezer kötetnyi dokumentumállomány egyötöd része idegen nyelvű: elsősorban angol, német és francia nyelvű.
A Könyvtár kiemelkedő muzeális értékű gyűjteménnyel is rendelkezik, amely 11 ezer kötetet foglal magába.
A Kúria Tőry Gusztáv Jogi Szakkönyvtárába a 2018-as évben több mint 100 féle időszaki kiadvány jár.
A Kúria Tőry Gusztáv Jogi Szakkönyvtára elsősorban a magyar nyelven megjelent munkákat gyűjti, de az idegen nyelvű alapműveket is beszerzi szükség és lehetőség szerint, Az állomány gyarapítása a Kúria Elnökhelyettese - mint kijelölt szakmai vezető - a kollégiumvezetők és a könyvtárvezető javaslata alapján történik.
A gyűjtőkörébe tartoznak a nyomtatott, hagyományos dokumentumtípusok, így a könyvek, időszaki kiadványok: (napilapok, hetilapok, szakfolyóiratok stb.), brosúrák, kiadványok, továbbá elektronikus dokumentumok (CD-ROM, DVD, e-könyvek, időszaki kiadványok, adatbázisok stb.)
A Könyvtár fő gyűjtőköre – a Könyvtár a teljesség igényével törekszik beszerezni az alábbi dokumentumokat:
hazai állam- és jogtudományi átfogó jellegű szakkönyvek (az alkotmányjog-, államjog-, állam- és jogelmélet-, állam- és jogtörténet-, államigazgatás, közigazgatás, állam- és jogtudomány-, pénzügyi jog-, polgári jog-, munkajog-, családjog-, büntetőjog-, büntetőeljárás-, polgári eljárásjog-, nemzetközi joggal foglalkozó dokumentumok),
az egyes jogágakat vagy jogterületeket felölelő elméleti és gyakorlati szakkönyvek,
egyetemi tankönyvek,
kommentárok, döntvénytárak, bírósági határozatok gyűjteménye,
jogszabálygyűjtemények,
jogi szaklexikonok, jogi szakszótárak,
jogi monográfiák és gyűjteményes művek,
ismeretterjesztő jellegű jogi kiadványok,
jogi szakfolyóiratok,
hivatalos közlönyök,
az Európai Unió jogára vonatkozó szakkönyvek, kiadványok: elsődleges, másodlagos jogforrások, az Európai Unió Bíróságának esetjoga,
az Emberi Jogok Európai Bíróságának esetjoga,
más országok joganyagát, jogalkalmazási gyakorlatát, összehasonlító elemzéseket tartalmazó könyvek, kiadványok
a Kúria saját kiadványai.
A Könyvtár mellék-gyűjtőkörébe tartoznak:
az általános jellegű lexikonok, illetve az egyes tudományágakat átfogó szaklexikonok,
a tudománnyal, kultúrával foglalkozó legfontosabb művek,
a különböző társadalomtudományok (állam- és politikatudomány, szociológia, pszichológia, statisztika, közgazdaságtan, történettudomány) körében megjelent jelentősebb művek,
értelmező és szinonima-szótárak, helyesírási szabályok,
két- vagy többnyelvű szótárak,
közhasznú információ forrásai: menetrendek, térképek stb.,
az általános műveltség köréhez tartozó kiadványok,
a Könyvtár működéséhez szükséges szakmai dokumentumok.
A Kúria története
A Kúria szervezete
A Kúria vezetői
Dr. Kónya István
Dr. Székely Ákos
Dr. Wellmann György
Dr. Orosz Árpád
Dr. Kalas Tibor
Dr. Tálné dr. Molnár Erika
Dr. Erőss Monika
Dr. Suba Ildikó
Teljes ülések
A Kúria feladatai, hatáskörei
A Kúria szervezeti és ügyelosztási rendje
A mai bírósági rendszer
A Kúria elnökének beszámolói
A Kúria évkönyvei
A Kúria Tőry Gusztáv Jogi Szakkönyvtára
Online jogi időszaki kiadványok
A jogi kutatás szolgálatában
A jogi tájékoztatás információs intézményei
Ritkaságok, kincsek a Könyvtárban